**Factsheet**

**รายละเอียดเพิ่มเติมเกี่ยวกับห้องตรวจและคัดกรองผู้ที่มีความเสี่ยง**

**(Modular Screening & Swab Unit)**

* จากสถานการณ์ปัจจุบัน การคัดกรองและตรวจผู้ที่มีความเสี่ยงในการติดเชื้อไวรัสโควิด-19 มีจำนวนเพิ่มมากขึ้นอย่างต่อเนื่อง จนเกินกำลังการรองรับของโรงพยาบาลนั้น
* เอสซีจีจึงออกแบบ**ห้องตรวจและคัดกรองผู้ที่มีความเสี่ยง** เพื่อเป็นพื้นที่เสริมสำหรับโรงพยาบาล ด้วยนวัตกรรม Modular System ของ SCG HEIM ช่วยร่นระยะเวลาในการก่อสร้าง และใช้เวลาติดตั้งที่หน้างานเพียง 3 วัน
* โครงสร้างประกอบขึ้นรูปภายในโรงงานร้อยละ 70-80 ทำให้ควบคุมคุณภาพได้ตลอดกระบวนการผลิต
* ระบบ Air tightness ช่วยป้องกันฝุ่น เสียง และอากาศ เข้า-ออกตัวอาคาร ทำให้ในตัวอาคารสามารถควบคุมแรงดันอากาศได้ดี
* ภายในห้องตรวจและคัดกรอง ออกแบบด้วยระบบ Smart Indoor Air Quality (IAQ Smart) โดย Living Solution ของ SCG ซึ่งมีระบบควบคุมแรงดันและการหมุนเวียนของอากาศที่สะอาดปลอดภัย จึงช่วยลดโอกาสการติดเชื้อของบุคลากรทางการแพทย์และผู้เข้ารับการตรวจหาเชื้อไวรัสโควิด-19
* ห้องตรวจและคัดกรองผู้ที่มีความเสี่ยง แบ่งออกเป็น 2 รูปแบบด้วยกัน คือ

**1.1 Modular Screening Unit (ห้องคัดกรอง)**



* พื้นที่ของ**แพทย์/พยาบาลที่ทำหน้าที่ตรวจคัดกรอง (พื้นที่สีฟ้า)** จะแยกออกจากพื้นที่ของ**ผู้ที่มีความเสี่ยงในการติดเชื้อ (พื้นที่สีส้ม)** โดยที่บุคลากรทางการแพทย์จะปฏิบัติงานอยู่ภายใน Modular Unit ที่ปิดสนิท มีประตูเข้าออก 2 ชั้น เพื่อป้องกันอากาศรั่วไหล และพูดคุยซักประวัติของผู้มีความเสี่ยงผ่านกระจกที่มี Intercom
* ภายในห้อง Modular Unit สำหรับแพทย์และพยาบาล (พื้นที่สีฟ้า) จะถูกปรับความดันอากาศให้เป็น Positive Pressure และ เพิ่ม Bio-polar Ion เพื่อเข้าจับกับโมเลกุลของเชื้อไว้รัสที่อาจหลุดรอดเข้ามา ช่วยเพิ่มความมั่นใจในการปฏิบัติงานสำหรับบุคลากรทางแพทย์
* พื้นที่ของผู้ที่มีความเสี่ยงในการติดเชื้อที่เข้ารับการตรวจ (พื้นที่สีส้ม) จะเป็นพื้นที่โล่ง ที่มีอากาศถ่ายเทสะดวก เพื่อให้เกิดการระบายอากาศ ลดโอกาสการติดเชื้อ
* จำนวนและขนาดห้อง สามารถปรับได้ เพื่อให้เหมาะสมกับจำนวนผู้เข้ารับการตรวจ และพื้นที่จัดวาง Modular Unit

**1.2 Modular Swab Unit (ห้องตรวจหาเชื้อ)**



* การตรวจหาเชื้อ (Swab) เป็นขั้นตอนที่มี**ความเสี่ยงสูง** เนื่องจากการไอหรือจามของผู้ที่มีความเสี่ยงในการติดเชื้อ ขณะดำเนินการตรวจ ดังนั้นการออกแบบห้องตรวจจำเป็นต้องมีความรัดกุม
* **ห้องของแพทย์ที่ทำหน้าที่ Swab (พื้นที่สีฟ้า)** จะแยกออกจาก**ห้องของผู้ที่มีความเสี่ยงในการติดเชื้อที่เข้ารับการตรวจ (พื้นที่สีส้ม)** โดยที่บุคลากรทางการแพทย์จะปฏิบัติงานอยู่ภายใน Modular Unit ที่ปิดสนิท มีประตูเข้าออก 2 ชั้น เพื่อป้องกันอากาศรั่วไหล
* ภายในห้อง Modular Unit สำหรับแพทย์ (พื้นที่สีฟ้า) จะถูกปรับความดันอากาศให้เป็น Positive Pressure และ เพิ่ม Bio-polar Ion เพื่อเข้าจับกับโมเลกุลของเชื้อไว้รัสที่อาจหลุดรอดเข้ามา ช่วยเพิ่มความมั่นใจในการปฏิบัติงานสำหรับบุคลากรทางแพทย์
* พื้นที่ของผู้ที่มีความเสี่ยงในการติดเชื้อที่เข้ารับการตรวจ (พื้นที่สีส้ม) จะถูกปรับความดันอากาศให้เป็น Semi-Negative หรือ Negative Pressure เพื่อป้องกันการฟุ้งกระจายของเชื้อไวรัส พร้อมเพิ่ม UV Germicide โดยทุกครั้งหลังการใช้งานจะอบฆ่าเชื้อด้วย UV
* **การดำเนินการเก็บตัวอย่าง (Swab)** จะทำผ่านแผ่นอะคริลิกที่เจาะเป็นช่อง โดยที่แพทย์สามารถสอดมือผ่านช่องที่มีถุงมือคลุมด้วยพลาสติก เพื่อทำการ Swab ให้กับผู้ที่เข้ารับการตรวจ เพื่อลดความเสี่ยงในการปนเปื้อนจากละอองฝอยที่เกิดจากการไอหรือจามจากผู้ที่เข้ารับการตรวจ
* ห้องปฏิบัติการทั้งหมด จะแยกเป็น Cell ย่อย เพื่อให้สามารถแยกปิดได้กรณีฉุกเฉิน (เกิดการรั่วระหว่างห้องบุคลากรทางการแพทย์กับห้องผู้เข้ารับการตรวจ)
* จำนวนและขนาดห้อง สามารถปรับได้ เพื่อให้เหมาะสมกับจำนวนผู้เข้ารับการตรวจ และพื้นที่จัดวาง Modular Unit

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***